স্বদেশীয় ফুটবলার ম্যাথু ভালবুয়েনার সঙ্গে সেক্স টেপ নিয়ে কথা বলার অভিযোগও স্বীকার করে নিয়েছেন তিনি। অবশ্য তদন্তকারীদের কাছে বেঞ্জেমা দাবি করেছেন, শৈশবের এক বন্ধুর হয়ে তিনি কথা বলেছিলেন ভালবুয়েনার সঙ্গে। অভিযোগ প্রমাণিত হলে পাঁচ বছরের কারাদণ্ড হতে পারে ফরাসি তারকার।
ব্ল্যাকমেলের উদ্দেশে অপরাধমূলক ষড়যন্ত্রের অভিযোগ আনা হয়েছে বেঞ্জেমার বিরুদ্ধে। ভার্সেই-এর সরকারি আইনজীবী জানিয়েছেন, অলিম্পিক লিয়ঁ ও ফ্রান্সের মিডফিল্ডার ভালবুয়েনা ও মামলার সঙ্গে যুক্ত অন্যদের সঙ্গে দেখা করতে পারবেন না বে়ঞ্জেমা। ১৩ এবং ১৭ নভেম্বর ইংল্যান্ড ও জার্মানির বিরুদ্ধে খেলবে ফ্রান্স। ওই ম্যাচ দু’টির জন্য নির্বাচিত দলে বেঞ্জেমার নাম নেই। বেঞ্জেমার আইনজীবীর দাবি, তাঁর মক্কেল নিরপরাধ।